
1.
SISSEJUHATUS JA METOODIKA 

Tallinna Linnakantselei Linnauuringute büroo viis koostöös Linnakantselei Infotehnoloogia teenistuse ja uuringufirmaga Saar Poll 2006. aasta sügisel Tallinna ametiasutuste töötajate seas läbi küsitluse, mille eesmärgiks oli uurida linna ametiasutuste töötajate rahulolu IT-teenustega. Tegemist oli ankeetküsitlusega. Isetäidetavad ankeedid jagati 24-le Tallinna ametiasutusele. Ankeedi täitis ära kokku 318 inimest. Saadud valim on üldkogumiga (kelleks on linna ametiasutuste ametnikud) proportsionaalne soo ja tööstaaži tunnuste lõikes ning ei ole proportsionaalne vanuse (noored täitsid ankeeti ilmselt meelsamini kui vanemad inimesed ning seetõttu on valimis suhteliselt rohkem noori) ja ametiasutuse tunnuste lõikes (väiksema töötajate arvuga ametiasutuste osakaal valimis on suurem, et võimaldada analüüsi ametiasutuste lõikes).
Antud aruandes on võrreldud käesoleva aasta tulemusi 2002. ja 2003. aastal läbiviidud analoogsete uuringute tulemustega. 

Vastajate iseloomustus 
	
	Arv
	Protsent

	Ametiasutus
	Linnavolikogu Kantselei
	14
	4,4

	
	Linnakantselei (väljaarvatud finantsteenistus)
	50
	15,7

	
	Linnakantselei Finantsteenistus
	10
	3,1

	
	Perekonnaseisuamet
	10
	3,1

	
	Linnaarhiiv
	10
	3,1

	
	Kultuuriväärtuste Amet
	11
	3,5

	
	Spordi- ja Noorsooamet
	7
	2,2

	
	Sotsiaal- ja Tervishoiuamet
	11
	3,5

	
	Elamumajandusamet
	10
	3,1

	
	Maa-amet
	11
	3,5

	
	Ettevõtlusamet
	10
	3,1

	
	Transpordiamet
	10
	3,1

	
	Kommunaalamet
	10
	3,1

	
	Keskkonnaamet
	10
	3,1

	
	Linnaplaneerimise Amet
	14
	4,4

	
	Haabersti Linnaosa Valitsus
	11
	3,5

	
	Tallinna Kesklinna Valitsus
	22
	6,9

	
	Kristiine Linnaosa Valitsus
	12
	3,8

	
	Lasnamäe Linnaosa Valitsus
	17
	5,3

	
	Mustamäe Linnaosa Valitsus
	20
	6,3

	
	Nõmme Linnaosa Valitsus
	9
	2,8

	
	Pirita Linnaosa Valitsus
	12
	3,8

	
	Põhja- Tallinna Valitsus
	17
	5,3

	Tööstaaž linnasüsteemis
	Kuni 2 aastat
	77
	24,2

	
	3-5 aastat
	74
	23,3

	
	6-12 aastat
	86
	27

	
	13 aastat või rohkem
	69
	21,7

	
	Vastamata
	12
	3,8

	Sugu
	Mees
	79
	24,8

	
	Naine
	238
	74,8

	Vanus
	Kuni 30 aastat
	68
	21,4

	
	30-44 aastat
	93
	29,2

	
	45 ja vanem
	154
	48,4

	
	Vastamata
	3
	0,9


2.
KOKKUVÕTE 

· 2002. aastal läbiviidud esimese küsitlusega võrreldes on Tallinna ametiasutustes järjest kasvanud arvutiga tehtava töö osakaal kogu tööajast. Järjest on paranenud ka töötajate arvutikasutamise oskused ja teadmised. 

· MS Word-i, e-posti ning interneti kasutamisoskust peavad Tallinna ametiasutuste töötajad üldiselt heaks, Exceli kasutamisoskust keskmiseks. Kõige enam soovitakse end täiendada just Exceli kasutamises. 

· Võrreldes 2002. ja 2003. aastaga on suurenenud töötajate rahulolu oma töökohaarvuti riistvaraga (seadmetega seonduvaga) ja tarkvaraga (programmidega seonduvaga).
· Kõige sagedasemateks arvutiga seonduvateks probleemideks Tallinna ametiasutustes on arvuti kinnijooksmine ning programmide kasutamisega seotud probleemid. Võrreldes 2002. ja 2003. aastaga ei ole väga suuri muutusi probleemide esinemise sageduses toimunud. Üldiselt võib täheldada siiski teatavat väikest positiivset nihet probleemide vähenemise suunas- eriti just arvuti kinnijooksmise küsimuses. 

· Väiksemate arvutiprobleemide puhul pöörduvad inimesed endiselt eelkõige oma lähima kaastöötaja poole, suuremate probleemide puhul IT-spetsialisti poole. 2003. aastaga võrreldes on kasvanud nende inimeste arv, kes pöörduvad väiksemate probleemide korral abi saamiseks IT-spetsialisti poole. Sellel võib olla palju erinevaid põhjuseid, aga kindlasti näitab see IT-abi kättesaadavuse paranemist. 

· Nii IT-spetsialistidega telefoni teel konsulteerimise kui nende kohapeale kutsumise sagedus püsib aastate lõikes stabiilsena. Valdav enamus IT-abi kasutanutest (nii telefoni teel kui kohapeal) on saadud abiga rahule jäänud ning see rahulolu on aastate jooksul kasvanud. Samuti on töötajate antud hinded abi erinevatele külgedele valdavalt head, kõrgemalt hinnatakse abi tulemuslikkust ja arusaadavust, veidi madalamad hinded said probleemi lahendamise kiirus ja abi kättesaadavus. 
· Uuring näitas, et arvutit paremini tundvad inimesed on IT-teenuste kasutamise seisukohalt paremad kliendid kui arvutit vähem tundvad inimesed – mida paremini tunneb inimene arvutit, seda vähem on tal arvuti kasutamisel probleeme, seda vähem häirivad probleemid üldist töö tegemist, seda enam saadakse probleemidega ise hakkama ning seda rohkem ollakse IT-abiga rahul.  
· Üldkokkuvõttes võib öelda, et Tallinna ametiasutuste töötajate rahulolu IT-teenuste kasutamisega on varasemate küsitlusperioodidega võrreldes tõusnud. IT-teenuste parendamisvõimalusi näevad küsitletud eelkõige IT-spetsialistide lisamises asutuse koosseisu, IT-spetsialistide kiiremas kohaletulekus, täiendava arvutiõppe ja arvutiinfo saamises, riiklike andmebaaside ning uute programmide kasutamise võimaluses. 
3.
TULEMUSTE ANALÜÜS
3.1.
ÜLDINE ARVUTI KASUTAMINE
Kui suure osa oma tööajast Te töötate arvutiga? 
Umbes pooled Tallinna ametiasutuste töötajatest töötavad praktiliselt kogu oma tööaja arvutiga ning üle kolmandiku töötab umbes kolmveerand tööajast arvutiga. Umbes poole oma tööajast või veel vähem veedab arvuti taga alla viiendiku Tallinna ametiasutuste töötajatest. Varasemate küsitlusperioodidega võrreldes on arvutiga tehtava töö osakaal kogu tööajast kasvanud. 
Uuringus osalenud naised töötavad rohkem arvutiga kui mehed ja nooremad inimesed rohkem kui vanemad inimesed. 

[image: image1.emf]Kui suure osa oma tööajast Te töötate arvutiga?

Kuidas Te üldiselt hindaksite oma arvutikasutamise oskusi? 

Veidi üle poole vastajatest oskab enda arvates hästi arvutit kasutada (hästi või väga hästi) ning veidi alla poole vastajatest hindab oma arvutikasutamise oskusi keskmiseks. Halvaks peavad oma arvutioskusi vähesed. 
2002. ja 2003. aastaga võrreldes on Tallinna ametiasutuste töötajate arvutikasutamise oskused nende enda hinnangul oluliselt paranenud. 

Mehed peavad oma arvutikasutamise oskusi paremaks kui naised ning noored paremaks kui vanemad inimesed. 

[image: image2.emf]Kuidas Te üldiselt hindaksite oma arvutikasutamise oskusi ja teadmisi?

Kas Te olete viimase aasta jooksul osalenud arvutikursustel? 

Viimase aasta jooksul on arvutikursustel osalenud veidi üle veerandi Tallinna ametiasutuste töötajatest. 2002. aastal oli aga olukord võrreldes praegusega vastupidine – suurem osa töötajatest oli osalenud mingisugustel arvutikursustel.

Töö juures arvutit rohkem kasutavad inimesed on rohkem kursustel käinud kui arvutit vähem kasutavad inimesed. Arvuti kasutamise oskuse ja kursustel käimise vahel ühest seost ei ole. Naised on veidi rohkem kursusel käinud kui mehed. Kuni 30 aastased töötajad on rohkem kursustel käinud kui üle 30 aastased töötajad.  

[image: image3.emf]Kas Te olete viimase aasta jooksul osalenud arvutikursustel?

3.2.
RAHULOLU TÖÖKOHARVUTI JA PROGRAMMIDEGA
Kuivõrd rahul Te olete oma töökohaarvuti riistvaraga (seadmetega seonduvaga)? 

Valdav enamus ehk üle 90% Tallinna ametiasutuste töötajatest on oma töökohaarvutiga rahul (väga rahul või pigem rahul). Eelmise kahe küsitlusperioodiga võrreldes on rahulolu kasvanud. 
Rahulolu ei sõltu arvuti kasutamise sagedusest ja arvuti kasutamise oskusest. Naised on veidi rahulolevamad kui mehed. Vanusegruppide lõikes suuri erinevusi ei ole. 

[image: image4.emf]Kuivõrd rahul Te olete oma töökohaarvuti riistvaraga (seadmetega seonduvaga)?

Kuivõrd rahul Te olete oma töökohaarvuti tarkvaraga (programmidega seonduvaga)?
Töökohaarvuti tarkvaraga on samuti valdav enamus ehk üle 90% linna ametiasutuste töötajatest kas väga rahul või pigem rahul. Ka selles küsimuses on võrreldes 2002. ja 2003. aastaga olukord muutunud paremaks. 
Naised on veidi enam rahul kui mehed. Vanusest, arvuti kasutamise sagedusest ja oskusest rahulolu ei sõltu. 

[image: image5.emf]Kuivõrd rahul Te olete oma töökohaarvuti tarkvaraga (programmidega seonduvaga)?

3.3.
PROGRAMMIDE KASUTAMINE
Kuidas Te üldiselt hindate oma oskusi ja teadmisi järgmiste programmide kasutamisel? 

Alljärgneval joonisel loetletud programmidest oskavad Tallinna ametiasutuste töötajad enda hinnangul kõige paremini kasutada internetti, teisel kohal on väga väikese vahega e-post, kolmandal kohal MS Word ja kõige kehvemaks hinnatakse MS Exceli kasutamisoskusi. Aastate jooksul on paranenud kõikide nimetatud programmide kasutamisoskus, kõige vähem MS Exceli kasutamisoskus. 
MS Wordi ja interneti kasutamise oskusi hindavad mehed ja naised enamvähem võrdselt, mehed hindavad naistega võrreldes veidi kõrgemalt Exceli kasutamise oskust ja naised e-posti kasutamise oskust. Mida noorem on inimene, seda paremaks ta peab oma oskusi ja teadmisi nimetatud programmide kasutamisel. Loetletud programmide kasutamisoskus ei sõltu üheselt arvutiga töötamise sagedusest, küll aga arvuti kasutamise oskusest – mida kõrgemaks peab inimene oma üldisi arvutikasutamise oskusi, seda paremaks hindab ta ka loetletud programmide kasutamisoskust. 

[image: image6.emf]Kuidas Te hindate oma oskusi ja teadmisi järgmiste programmide kasutamisel? 

Milliste programmide kasutamisoskusi sooviksite Te täiendada? 
Üle poole Tallinna ametiasutuste töötajatest soovib täiendada Exceli kasutamisoskusi. Küllalt paljud soovivad ennast täiendada ka Wordi, e-posti ning interneti kasutamises. Lisaks joonisel loetletud programmidele nimetati veel selliseid programme nagu Corel 9, Mikro Station, Postipoiss, Outlook, Acrobat Reader, Windows server, SQL server, SAP, FTP, sõnaraamatud, AKTAL, Corel Draw, Bentley Power Map, kujundusprogrammid, Microsoft Publisher, Microsoft Info, Adobe Reader, MAP Info, VISIO ja Windows Picture Viewer. 
[image: image7.emf]Milliste programmide kasutamisoskusi Te sooviksite täiendada? 

Naised tunnevad meestega võrreldes rohkem huvi Exceli koolituse vastu, mehed AutoCAD/ ARCHI CAD-i koolituse vastu. Vanusegruppide võrdlus näitab seda, et keskmine ja vanem vanusegrupp (30-44 ja 45+) soovivad noortega võrreldes rohkem end täiendada Wordi ja interneti kasutamises. 
Oma arvutikasutamisoskusi keskmiseks või halvaks pidavad inimesed soovivad rohkem end täiendada Wordi, Exceli, interneti ja e-posti kasutamises, oma arvutikasutamisoskusi heaks pidavad inimesed soovivad end täiendada rohkem muude, spetsiifilisemate programmide kasutamises. 
3.4.
PROBLEEMID ARVUTI JA ARVUTIPROGRAMMIDE KASUTAMISES 
Kui sageli esineb Teil alljärgnevaid probleeme seoses arvutiga ja arvutiprogrammide kasutamisega? 

Alljärgnevatel joonistel loetletud probleemidest esineb kõige sagedamini arvuti kinnijooksmist, sageduselt teisel kohal on probleem, et programmid ei tööta korralikult, kolmandal kohal on probleemid failide kasutamisega, neljandal kohal vajaliku info mitteleidmine, viiendal kohal oskamatus programmi kasutada ja kõige harvem on probleeme viirustega. 
Võrreldes 2002. ja 2003. aastaga ei ole väga suuri muutusi probleemide esinemise sageduses toimunud. Üldiselt võib täheldada siiski teatavat väikest positiivset nihet probleemide vähenemise suunas- eriti just arvuti kinnijooksmise küsimuses. 
Naistel on meestega võrreldes veidi sagedamini probleeme failide kasutamisega, sellega et programmid ei tööta korralikult ja vajaliku info ülesleidmisega. Noorematel töötajatel (kuni 30 aastastel) on sagedamini probleeme arvuti kinnijooksmisega ja failide kasutamisega, vanematel töötajatel (45+) on keskmisest sagedamini probleeme vajaliku info ülesleidmisega. Arvuti kasutamise sagedusega probleemide esinemise sagedus üheselt seotud ei ole, küll aga arvuti kasutamise oskusega - mida paremini tunneb inimene arvutit, seda vähem esineb tal probleeme failide kasutamisega, programmide kasutamisega ja vajaliku info ülesleidmisega. 
[image: image8.emf]Kui sageli esineb seda, et arvuti jookseb kinni?

[image: image9.emf]Kui sageli esineb seda, et arvutis on viirus?

[image: image10.emf]Kui sageli esineb seda, et programmid ei tööta korralikult?

[image: image11.emf]Kui sageli esineb probleeme failide kasutamisega?

[image: image12.emf]Kui sageli esineb seda, et ei leia vajalikku infot üles?

[image: image13.emf]Kui sageli esineb seda, et ei oska programmi kasutada?

Järgnevalt peatume Teie viimasel tõsisemal arvutikasutamisega seonduval probleemil. Palun kirjeldage, milline probleem Teil oli? 

Viimasel ajal on Tallinna ametiasutuste töötajatele kõige sagedasemaks arvutikasutamisega seonduvaks probleemiks olnud programmidega seonduvad tõrked. Sageduselt teisel kohal on riistvaraga seonduvad probleemid ja kolmandal kohal arvuti kinnijooksmine. Lisaks alljärgneval joonisel toodud probleemidele mainiti veel järgnevat: arvutiviirus, arvutil ei tulnud pilti ette, arvutis puudus vastav programm, parooli muutmisel kaasnevad vead, arvuti müriseb, kasutajaõigus puudub, probleemid sisselogimisel, probleemid programmisüsteemidega, mälumaht oli täis, arvutivahetusel jäid failid kadunuks, andmebaasidega seonduv, info on arvutist kadunud, puudus vajalik draiver, vale parooli sisestamisel jooksis DMS kinni, probleemid registri kasutamisel ja arvutivahetusega tekkinud probleemid. 

Meestel on naistega võrreldes olnud rohkem probleeme internetiga ja tarkvara installeerimise ja käivitamisega. Vanusegruppide võrdlusest ilmneb, et kõige noorematel vastajatel (kuni 30 aastastel) on olnud suhteliselt rohkem probleeme internetiga ning üle 30 aastastel riistvaraga seonduvaid probleeme. Arvuti kasutamise oskuse ja probleemide vahel selgeid seoseid ei eksisteeri. 

[image: image14.emf]Viimased arvutikasutamisega seotud tõsisemad probleemid

Kui nüüd rääkida üldiselt, siis kuivõrd häirivad arvutikasutamisega seonduvad probleemid Teie üldist töö tegemist? 

Enamvähem võrdselt on neid vastajaid, keda arvutiprobleemid häirivad oluliselt (küllaltki palju + väga palju) ja neid, keda arvutiprobleemid häirivad küllaltki vähe. Oluliselt vähem on neid vastajaid, keda arvutiprobleemid ei häiri üldse. Varasemate küsitlusperioodidega võrreldes on veidi kasvanud vastusteskaala äärmiste seisukohtade omajate osakaal - nii need, kes on arvutiprobleemidest väga häiritud kui need, keda arvutiprobleemid üldse ei häiri. 

Häiritus arvutiprobleemidest ei sõltu arvutiga töötamise sagedusest, küll aga arvuti kasutamise oskusest – mida paremini tunneb inimene arvutit, seda vähem häirivad arvutiprobleemid tema üldist töö tegemist. Naisi häirivad arvutiprobleemid rohkem kui mehi, nooremat (kuni 30 aastaseid) ja vanemat (45+) vanusegruppi häirivad probleemid rohkem kui keskmist vanusegruppi (30-45). 

[image: image15.emf]Kuivõrd palju häirivad arvutikasutamisega seonduvad probleemid Teie üldist töö tegemist?

Kui Teil tekib seoses arvutikasutamisega väiksemaid või suuremaid probleeme, siis kelle poole Te abi saamiseks kõige sagedamini pöördute? 
Väiksemate probleemide puhul pöörduvad inimesed eelkõige oma lähima kaastöötaja poole, suuremate probleemide puhul IT-spetsialisti poole. 2003. aastaga võrreldes on kasvanud nende inimeste arv, kes pöörduvad väiksemate probleemide korral abi saamiseks IT-spetsialisti poole. 
Väiksemate probleemide korral püüavad arvutit paremini tundvad inimesed rohkem ise probleemiga toime tulla või pöörduvad arvutit tundva tuttava poole, arvutit vähem tundvad inimesed pöörduvad rohkem oma kaastöötajate või IT-spetsialistide poole. Mehed ja nooremad inimesed püüavad rohkem ise hakkama saada, naised ja vanemad inimesed pöörduvad rohkem kaastöötajate poole. IT-spetsialisti poole pöörduvad mehed rohkem kui naised ja vanemad inimesed rohkem kui nooremad inimesed. 
[image: image16.emf]Kui Teil tekib seoses arvutikasutamisega väiksemaid probleeme, 

Suuremate probleemide korral konsulteerivad arvutit hästi tundvad inimesed IT-spetsialistidega pigem telefoni teel, arvutit vähem tundvad inimesed kutsuvad IT-spetsialisti pigem kohapeale. 
Meeste ja naiste käitumine selles küsimuses ei erine. Nooremad inimesed kasutavad tõsiste probleemide korral keskmisest rohkem kaastöötajate ja tuttavate abi, vanemad inimesed IT-spetsialisti kohapealselt abi. 

[image: image17.emf]Kui Teil tekib seoses arvutikasutamisega suuremaid probleeme, 

3.5.
IT-SPETSIALISTIDE ABI TELEFONI TEEL 
Mitu korda kuus Te keskmiselt olete arvutiga seonduvate probleemide lahendamiseks konsulteerinud IT-spetsialistiga telefoni teel? 

Suurem osa Tallinna ametiasutuste töötajatest on konsulteerinud IT-spetsialistiga telefoni teel harvem kui kord kuus. Vähemalt kord kuus on telefoni teel abi küsinud veidi üle veerandi töötajatest ning umbes kümnendik ei ole üldse telefoni teel abi küsinud. 

Varasemate küsitlusperioodidega võrreldes ei ole olulisi muudatusi selles küsimuses toimunud, mõnevõrra on vähenenud nende inimeste arv, kes ei ole kordagi telefoni teel abi küsinud. 
Telefoni teel IT-abi küsimise sagedus ei sõltu arvuti kasutamise sagedusest, arvuti kasutamise oskusest, töötaja soost ja vanusest. 

[image: image18.emf]Mitu korda kuus Te keskmiselt olete arvutiga seonduvate probleemide lahendamiseks 

Üldiselt, kuivõrd rahule Te olete jäänud selle abiga, mida pakuvad IT-spetsialistid telefoni teel? 
Valdav enamus ehk üheksakümmend protsenti telefoni teel IT-spetsialistide poole pöördunutest on abiga rahule jäänud (väga rahul + üldiselt rahul). 2002. ja 2003. aastaga võrreldes on keskmine rahulolu veidi kasvanud. 
Arvutit paremini tundvad inimesed on abiga mõnevõrra rohkem rahule jäänud kui arvutit vähem tundvad inimesed. Arvuti kasutamise sagedusest, vastaja vanusest ja soost rahulolu ei sõltu. 

[image: image19.emf]Kuivõrd rahule Te olete jäänud selle abiga, mida pakuvad IT spetsialistid telefoni teel?

Järgnevalt palun Teil alljärgnevate kriteeriumide alusel hinnata seda abi, mida pakuvad IT spetsialistid telefoni teel. Vastamisel kasutage palun 5-pallilist skaalat, kus “5” tähendab väga head hinnet ja “1” tähendab väga halba hinnet.
Telefoni teel IT-spetsialistide poole pöördunute antud hinded saadud abile on üldiselt head. Kõige parema keskmise hinde sai selline näitaja nagu abi tulemuslikkus. Teisel kohal on arusaadavus, kolmandal kohal abi kättesaadavus ning kõige madalama keskmise hinde sai probleemi lahendamise kiirus. Varasemate küsitlustega võrreldes on inimeste hinnangud kõikide näitajate osas paranenud, väljaarvatud abi tulemuslikkus, mille keskmine hinne on viimase küsitlusperioodiga võrreldes jäänud samaks. 
Hinnangud telefoni teel saadud abile ei sõltu eriti arvuti kasutamise sagedusest, arvuti kasutamise oskusest ja vastaja soost. Vanusegruppide lõikes on teatav erinevus olemas – kõige nooremad töötajad on veidi kriitilisemad kui üle 30 aastased töötajad. 

[image: image20.emf]Palun hinnake järgnevate kriteeriumide alusel seda abi, mida pakuvad IT spetsialistid telefoni teel. 

3.6.
IT-SPETSIALISTIDE KOHAPEALNE ABI
Kui Te ei ole telefoni teel oma arvutiprobleemidele lahendust leidnud, siis kui mitu korda kuus keskmiselt on pidanud IT spetsialist kohapeale tulema? 

Suurem osa Tallinna ametiasutuste töötajatest on IT-spetsialisti kohepeale kutsunud harvem kui kord kuus. Vähemalt kord kuus on IT-spetsialisti kohale kutsunud umbes viiendik töötajatest ning veidi üle kümnendiku töötajatest ei ole pidanud üldse IT-spetsialisti kohapeale kutsuma. Antud küsimuses ei ole aastate jooksul suuri muutusi toimunud. 

IT-spetsialisti kohapeale kutsumise sagedus meestel ja naistel ei erine. Vanusegruppide võrdlus näitab seda, et üle 45 aastased töötajad on IT-spetsialisti sagedamini kohapeale kutsunud kui nooremad töötajad. Mida rohkem inimene arvutit töö juures kasutab ja mida paremad on tema arvutikasutamise oskused, seda vähem on ta pidanud IT-spetsialisti kohapeale kutsuma.
[image: image21.emf]Kui Te ei ole telefoni teel oma arvutiprobleemile lahendust leidnud, siis kui mitu korda kuus 

Üldiselt, kuivõrd rahule Te olete jäänud IT-spetsialistide poolse abiga, kui nad on pidanud Teie arvutiprobleemide lahendamiseks kohapeale tulema? 
Valdav enamus ehk üle üheksakümne protsendi IT-spetsialisti kohapeale kutsunutest on abiga rahule jäänud (väga rahul + üldiselt rahul). Eelmiste küsitlusperioodidega võrreldes on rahulolu kasvanud. 

Naised on abiga veidi enam rahule jäänud kui mehed, noorem (kuni 30 aastased) ja vanem vanusegrupp (45 aastased ja vanemad) on rohkem rahule jäänud kui keskmine vanusegrupp (30-45). Arvutit paremini tundvad inimesed on abiga mõnevõrra rohkem rahule jäänud kui arvutit vähem tundvad inimesed. Arvuti kasutamise sagedusest rahulolu üheselt ei sõltu. 

[image: image22.emf]Kuivõrd rahule Te olete jäänud IT spetsialistide poolse abiga, kui nad on pidanud Teie 

arvutiprobleemi lahendamiseks kohapeale tulema?

Järgnevalt palun Teil alljärgnevate kriteeriumide alusel hinnata IT spetsialistide kohapealset abi. Vastamisel kasutage palun 5-pallilist skaalat, kus “5” tähendab väga head hinnet ja “1” tähendab väga halba hinnet.
IT-spetsialistide kohapealset abi hinnatakse üldkokkuvõttes heaks. Kõige kõrgemalt hinnatakse abi tulemuslikkust (nagu ka telefoni teel saadud abi puhul), teisel kohal on arusaadavus, kolmandal kohal probleemi lahendamise kiirus ning kõige madalama keskmise hinde sai abi kättesaadavus. Aastate jooksul on inimeste hinnangud kõikide näitajate osas paranenud.
Naised hindavad meestega võrreldes kõrgemalt abi tulemuslikkust ja arusaadavust, teiste näitajate osas meeste ja naiste hinnangud ei erine. Vanusegruppide võrdlusest selgub, et kuni 30 aastased hindavad keskmisest kõrgemalt abi kättesaadavust, 45 aastased ja vanemad inimesed abi arusaadavust. Hinnangud IT-spetsialistide kohapealsele abile ei sõltu üheselt arvuti kasutamise sagedusest ja arvuti kasutamise oskusest. 

[image: image23.emf]Palun hinnake järgnevate kriteeriumide alusel IT spetsialistide kohapealset abi.

3.7.
IT-TEENUSTE OLUKORD 
Kas Teie hinnangul on olukord seoses infotehnoloogia teenuste kasutamisega Teie töökohas viimase poole aasta jooksul muutunud paremaks, on jäänud samaks või on muutunud halvemaks? 

Veidi üle poole Tallinna ametiasutuste töötajatest leiab, et olukord seoses infotehnoloogia teenuste kasutamisega on jäänud viimase poole aasta jooksul samaks ning veidi alla poole arvab, et olukord on muutunud paremaks. Seda, et olukord on halvemaks muutunud, arvavad vähesed. Eelmise küsitlusperioodiga võrreldes on märgatavalt kasvanud nende vastajate osakaal, kelle arvates on olukord paremaks läinud, kuigi 2002. aastaga võrreldes on see ikkagi väiksem. 
Olukorra hindamise ja arvuti kasutamise sageduse, oskuse, vastaja soo ja vanuse lõikes üheseid seoseid ei ole. 

[image: image24.emf]Kuidas on muutunud Teie hinnangul olukord seoses infotehnoloogia teenuste kasutamisega Teie 

Millised on Teie ettepanekud seoses infotehnoloogia teenuste arendamisega Teie ametiasutuses? Mis võiks Teie arvates praegusega võrreldes teisiti olla? 
Kõige sagedasemaks ettepanekuks oli see, et IT-spetsialistid võiks olla lisatud asutuse koosseisu, sagedamini mainiti ka IT-spetsialistide kiiremat kohaletulekut ja arvutiõppe ja arvutiinfo saamist. 
[image: image25.emf]Millised on Teie ettepanekud seoses infotehnoloogia teenuste 

arendamisega Teie ametiasutuses?

Lisaks joonisel loetletud ettepanekutele mainiti veel järgnevat: konverentsivõimaluse loomine, standardkonfiguratsioonide suurendamine, võrgujõudluse miinimumnõuded, tihedam võrgujõudluse audit, uuendada tarkvara, ühised programmid, likvideerida rämpsposti võimalus, et IT-spetsialist seletaks tavaterminites, liigutada mahukaid faile, uusi programme, rohkem innovaatilisust, programmid eestikeelseks, rohkemate andmebaasi kasutusvõimalus, IT-registreerumine hoonesse sisenemisel, vähem probleeme programmidega, juurdepääs internetti, IT-klienditeenindus paremaks, küsida nõu lõpptarbijalt, igale töötajale laptop ja Wifi-ühendus, rohkem programme, juurdepääs Outlookile enda mobiiltelefonilt, Wifi, rohkem avaldusblankette kodanikele, andmete korrastamiseks ettevalmistatud IT-lahendus ja asutusesisene üldine andmete kasutusvõimalus. 

Päris suur osa (62%) vastajatest ei osanud sellele küsimusele vastata. Antud küsimuse puhul ei ole erinevate vastajate gruppide lõikes võimalik vastuseid võrrelda, sest vastajate arv oli selleks liiga väike. 

Milliseid infotehnoloogiaalaseid võimalusi (arvuteid, programme, andmebaase jms) ja teenuseid võiks Teil veel olla võimalik kasutada? 
Kõige enam avaldati soovi kasutada riiklikke andmebaase. Lisaks alljärgneval joonisel loetletud ettepanekutele mainiti veel järgnevat: rohkem kursusi, programmide kohaldamine kasutaja vajadustele, CD-kirjutaja, CDR, omavaheline side interneti baasil, VISIO, võimsam arvuti, ID kaardi põhised tuvastamised, võimsam andmebaasiserver, salvestamisvõimalus optilisele andmekandjale, ühine programmisüsteem, Adobe In Design, Digesta, kodulehe hooldamine, Adobe Acrobat, Skyp-e kasutamine, rohkem infot arvutite kohta, Excel Solver, teised browserid, kujundusprogrammid, Photoshop, Digidoc programm ja andmetöötlusprogrammid. 
Ka selle küsimuse puhul ei osanud päris suur osa inimestest (67%) vastata ja seetõttu ei ole ka selle küsimuse puhul võimalik vastuseid erinevate vastajate gruppide lõikes võimalik võrrelda. 

[image: image26.emf]Milliseid infotehnoloogiaalaseid võimalusi ja teenuseid võiks teil 

4.
LISAD

ANKEET
___________________________________________________________________________________________

Lugupeetud Tallinna Linna ametiasutuse töötaja,

Tallinna Linnakantselei IT-teenistus viib koostöös sotsiaal- ja turu-uuringute firmaga Saar Poll läbi küsitluse, mille eesmärgiks on uurida Tallinna Linna ametiasutuste töötajate rahuolu ja vajadusi seoses infotehnoloogia teenustega. Teie arvamused ja ettepanekud on suureks abiks Tallinna Teie ametiasutuse ja kogu linna ametnike infotehnoloogia teenuse kvaliteedi ja sisu parandamisel. 

Vastata nendele küsimustele pole raske. Pärast iga küsimust on antud vastusevariandid. Lugege need tähelepanelikult läbi, valige iga küsimuse puhul vastusevariant (või variandid), mis on kõige lähem Teie seisukohale ning ringitage selle vastusevariandi number (pastapliiatsiga!). Kui ükski pakutud variant Teile ei sobi või mõnes küsimuses vastusevarianti ette ei ole antud, siis kirjutage vastus selleks jäetud kohale. 

Nagu iga küsitlus, on ka see anonüümne ja konfidentsiaalne. Teie vastuseid kasutatakse vaid üldanalüüsi tegemiseks – ankeetides kirjapandut ei ole võimalik seostada vastajate nimedega. Ametiasutuse nime lisame!

Kui Teil tekib uuringuga seoses küsimusi, siis võtke palun ühendust firmaga Saar Poll telefonil 6311 302 või e-posti aadressil infosaar@saarpoll.ee 

Suur tänu Teile koostöö eest ning head vastamist!

___________________________________________________________________________________________

K1.
Kui suure osa oma tööajast Te töötate arvutiga?


- praktiliselt kogu tööaja.....................................
5


- umbes kolmveerand tööajast...........................
4


- umbes pool tööajast........................................
3


- umbes veerand tööajast..................................
2


- vähem.............................................................
1

K2.
Kuidas Te üldiselt hindaksite oma arvutikasutamise oskusi ja teadmisi?


- väga heaks.....................................................
5


- heaks..............................................................
4


- keskmiseks.....................................................
3


- halvaks...........................................................
2


- väga halvaks..................................................
1

K3.
Kuivõrd rahul Te olete oma töökohaarvuti ja kasutatavate programmidega? MÄRKIGE ÜKS VASTUS 

MÕLEMAS REAS
	
	
	Väga rahul
	Pigem rahul
	Pigem ei ole rahul
	Üldse ei ole rahul

	A.
	Riistvara (seadmetega seonduv) 
	4
	3
	2
	1

	B.
	Tarkvara (programmidega seonduv)
	4
	3
	2
	1


K4. Kuidas Te üldiselt hindate oma oskusi ja teadmisi järgmiste programmide kasutamisel? MÄRKIGE VASTUSED VEERGU K5.

	
	K4

	
	Ei kasuta

seda programmi
	Väga heaks
	Küllaltki heaks
	Keskmiseks
	Küllaltki

halvaks
	Väga halvaks

	A
	MS Word
	 0
	5
	4
	3
	2
	1

	B
	MS Excel
	 0
	5
	4
	3
	2
	1

	C
	E-post (e-mail) 
	 0
	5
	4
	3
	2
	1

	D
	Internet
	 0
	5
	4
	3
	2
	1


K5. Milliste programmide kasutamisoskusi sooviksite Te täiendada? RINGITAGE VASTAVA PROGRAMMI KOODID

	MS Word
	1

	MS Excel
	2

	E-post (e-mail) 
	3

	Internet
	4

	Mõni muu programm. Milline? Kirjutage….
	


K6.
Kui sageli esineb Teil alljärgnevaid probleeme seoses arvutiga ja arvutiprogrammide 

kasutamisega? MÄRKIGE ÜKS VASTUS IGAS REAS
	
	
	Vähemalt kord nädalas
	Vähemalt kord kuus
	Harvem
	Ei ole kunagi probleeme olnud

	A
	Arvuti jookseb kinni
	4
	3
	2
	1

	B
	Arvutis on viirus
	4
	3
	2
	1

	C
	Programmid ei tööta korralikult
	4
	3
	2
	1

	D
	Probleemid failide kasutamisega (näiteks failid ei avane, salvestamine, jne)
	4
	3
	2
	1

	F
	Ei leia vajalikku infot üles
	4
	3
	2
	1

	G
	Ei oska programmi kasutada
	4
	3
	2
	1

	H
	Muu probleem, milline? KIRJUTAGE:

.............................................................................................................................................................


K7.
Kui Teil tekib seoses arvutikasutamisega väiksemaid või suuremaid probleeme, siis kelle poole Te 

abi saamiseks kõige sagedamini pöördute? MÄRKIGE MÕLEMAS VEERUS AINULT ÜKS VASTUS!

	
	A.

Kui Teil on väiksemad probleemid
	B.

Kui Teil on suuremad, tõsisemad probleemid

	- oma lähima kaastöötaja poole
	1
	1

	- oma tuttava poole, kes tunneb hästi arvutit
	2
	2

	- konsulteerite  IT spetsialistiga telefoni teel
	3
	3

	- kutsute IT spetsialisti kohapeale, et ta probleemi ära lahendaks
	4
	4

	- püüate ise hakkama saada, loete vastavateemalisi raamatuid, jne 
	5
	5

	- pöördute mujale, kuhu või kelle poole? KIRJUTAGE:

  ............................................................................................................
	6
	6


K8.
Mitu korda kuus Te keskmiselt olete arvutiga seonduvate probleemide lahendamiseks 

konsulteerinud IT spetsialistiga telefoni teel?

	- rohkem kui 10 korda...................................................
	5
	

	- 3 – 9 korda.................................................................
	4
	-» JÄTKAKE KÜSIMUS K9

	- 1 – 2 korda..................................................................
	3
	

	- harvem kui kord kuus..................................................
	2
	

	- ei ole kordagi konsulteerinud......................................
	1
	-» JÄTKE KÜSIMUSED K9 – K10

	
	
	VAHELE NING JÄTKAKE KÜSIMUS K11


K9.
Üldiselt, kuivõrd rahule Te olete jäänud selle abiga, mida pakuvad IT spetsialistid telefoni teel?


- olen jäänud väga rahule..................................
4


- olen jäänud üldiselt rahule..............................
3


- olen jäänud mitte eriti rahule...........................
2


- üldse ei ole jäänud rahule...............................
1

K10.
Järgnevalt palun Teil alljärgnevate kriteeriumide alusel hinnata seda abi, mida pakuvad IT 

spetsialistid telefoni teel. Vastamisel kasutage palun 5-pallilist skaalat, kus “5” tähendab väga head 

hinnet ja “1” tähendab väga halba hinnet. MÄRKIGE ÜKS VASTUS IGAS REAS
	
	
	väga hea                                                             väga halb

hinne                                                                          hinne
	ei oska hinnata

	A
	Tulemuslikkus (kas probleemid said lahenduse)
	5
	4
	3
	2
	1
	9

	B
	Kättesaadavus (kas abi oli vajalikul hetkel olemas)
	5
	4
	3
	2
	1
	9

	C
	Arusaadavus (kas abi oli Teile arusaadav, mõistetav)
	5
	4
	3
	2
	1
	9

	D
	Probleemi lahendamise kiirus
	5
	4
	3
	2
	1
	9


K11.
Kui Te ei ole telefoni teel oma arvutiprobleemile lahendust leidnud, siis kui mitu korda kuus 

keskmiselt on pidanud IT spetsialist kohapeale tulema?

	- rohkem kui 10 korda...................................................
	5
	

	- 3 – 9 korda..................................................................
	4
	-» JÄTKAKE KÜSIMUS K12

	- 1 – 2 korda..................................................................
	3
	

	- harvem kui kord kuus..................................................
	2
	

	- ei ole kordagi pidanud................................................
	1
	-» JÄTKE KÜSIMUSED K12 – K13

	
	
	VAHELE NING JÄTKAKE KÜSIMUS K14


K12.
Üldiselt, kuivõrd rahule Te olete jäänud IT spetsialistide poolse abiga, kui nad on pidanud Teie 

arvutiprobleemi lahendamiseks kohapeale tulema?


- olen jäänud väga rahule..................................
4


- olen jäänud üldiselt rahule...............................
3


- olen jäänud mitte eriti rahule...........................
2


- üldse ei ole jäänud rahule...............................
1

K13.
Järgnevalt palun Teil alljärgnevate kriteeriumide alusel hinnata IT spetsialistide kohapealset abi. 


Vastamisel kasutage palun 5-pallilist skaalat, kus “5” tähendab väga head hinnet ja “1” tähendab 

väga halba hinnet. MÄRKIGE ÜKS VASTUS IGAS REAS
	
	
	väga hea                                                             väga halb

hinne                                                                          hinne
	ei oska hinnata

	A
	Tulemuslikkus (kas probleemid said lahenduse)
	5
	4
	3
	2
	1
	9

	B
	Kättesaadavus (kas abi oli vajalikul hetkel olemas)
	5
	4
	3
	2
	1
	9

	C
	Arusaadavus (kas abi oli Teile arusaadav, mõistetav)
	5
	4
	3
	2
	1
	9

	D
	Probleemi lahendamise kiirus
	5
	4
	3
	2
	1
	9


K14a.
Järgnevalt peatume Teie viimasel tõsisemal arvutikasutamisega seonduval probleemil. Palun 

kirjeldage, milline probleem Teil oli? KIRJUTAGE


_____________________________________________________________________________________


_____________________________________________________________________________________


____________________________________________________________________________________


____________________________________________________________________________________

K15.
Kui nüüd rääkida üldiselt, siis kuivõrd palju häirivad arvutikasutamisega seonduvad probleemid 


Teie üldist töö tegemist? 


- häirivad väga palju..............................
4


- häirivad küllaltki palju..........................
3


- häirivad küllaltki vähe.........................
2


- praktiliselt üldse ei häiri.......................
1

K16.
Kas Te olete viimase aasta jooksul osalenud arvutikursustel? 


- jah.........................
1


- ei...........................
2

K17.
Kas Teie hinnangul on olukord seoses infotehnoloogia teenuste kasutamisega  Teie töökohas 

viimase poole aasta jooksul muutunud paremaks, on jäänud samaks või on muutunud halvemaks?


- muutunud paremaks..........................
3


- jäänud samaks...................................
2


- muutunud halvemaks.........................
1

K18.
Lõpetuseks – millised on Teie ettepanekud seoses infotehnoloogia teenuste arendamisega Teie ametiasutuses ? Mis võiks Teie arvates praegusega võrreldes teisiti olla? KIRJUTAGE

____________________________________________________________________________________


____________________________________________________________________________________

K19.    Milliseid infotehnoloogiaalaseid võimalusi (arvuteid, programme, andmebaase jms)  ja teenuseid võiks Teil veel olla võimalik kasutada? KIRJUTAGE


___________________________________________________________________________________


___________________________________________________________________________________

Veel mõned küsimused Teie enda kohta.

D1.
Kas Te olete:

- mees...................
1
- naine.....................
2

D2.
Teie vanus:  kuni 30 aastat 
  1

         30-44 aastat   
  2 

        45 aastat ja vanem   3

D3.
Ametiasutus, kus Te töötate:
___________________________________________________

D4.
Kui kaua Te olete Linna süsteemis  töötanud:
_________________ aastat
Suur aitäh Teile!

